Ye'l casu de les yubarta, que pel branu naden y aliméntense nos mares de les rexones polares, abondoses en krill, pa depués migrar escontra'l ecuador pel hibiernu, onde se producen el apareamiento y el partu de les femes preñaes.[75] Según Corkeron y Connor, los misticetos migren, amás de pa buscar alimentos y dar a lluz n'agües seles, tamién pa protexer les críes del ataque de les orques.